**Tehetséggondozás a Zöldligetben**

 A 2020/21-es tanévben az intézményi, illetve központi intézkedési tervek és a járványügyi helyzet figyelembevételével a tehetségműhely foglalkozásokat más rendszerben tervezzük megvalósítani, mint a korábbi években. Ezzel az a célunk, hogy az esetleges digitális munkarendre való áttérés ne jelentsen gondot. Havonta 4 tehetségműhely foglalkozást tervezünk:

* egy kontakt óra
* három online foglalkozás.

 Tanulóinkat jelenleg három területen tudjuk fejleszteni:

* **MATEMATIKA**
  + **JÁTÉK A MATEK** 3. és 4. évfolyamokon
  + **MATEH** 5., 6. és 7. évfolyamokon
* **ROBOTIKA** 4. évfolyamon (csak a 2. félévben)
* **N-JOY AND SHARE** 5. és 6. évfolyamokon

 Egy 4. évfolyamos, kiemelkedően tehetséges tanulónk **GYORSÍTÓ PROGRAMBAN** vesz részt, matematikából: **a 6. osztályos matematika tananyagot tanulja és a 6.a és 6.c osztályok matematika óráit látogatja. Délutánonként a tanulószobai foglalkozások keretein belül TÁRSASJÁTÉK SZAKKÖR**t tartunk, amelyen különböző logikai társasjátékokkal ismerkednek meg a gyerekek.

A tehetségműhelyek programjainak szerves részei a **TANULMÁNYI KIRÁNDULÁSOK**. Valamennyi tehetségműhelyünkben reményeink szerint lesz lehetőségük a tanulóinknak különböző lazító, gazdagító programokon való részvételre (minimum 1, maximum 3 kirándulás évente tehetségműhelyenként).

**Műhelyvezetők és műhelyfoglalkozások**

|  |  |
| --- | --- |
| Horváthné Zolyomi Ágota | JÁTÉK A MATEK 3. évfolyam |
| Tóth Jolán | JÁTÉK A MATEK 4. évfolyam |
| Váncsa Krisztina | MATEH 5. évfolyam |
| Segesdiné Sárközi Anna | MATEH 6. évfolyam |
| Soponyai-Solti Anett | MATEH 7. évfolyam |
| Soponyai-Solti Anett | ROBOTIKA 4. évfolyam  (csak a 2. félévben) |
| Lőkös-Bognár Réka  Tóthné Benkő Mónika | N-JOY AND SHARE 5. évfolyam |
| Keresztesi Orsolya | N-JOY AND SHARE 6. évfolyam |
| Nagy Edit | TÁRSASJÁTÉK szakkör |

Segesdiné Sárközi Anna,

Tóthné Benkő Mónika

**Tehetséggondozás a Zöldligetben**

Intézményünk, Zöldliget Magyar-Angol Két Tanítási Nyelvű Baptista Általános Iskola és Gimnázium a 2019/2020 évi akkreditációs folyamatban elnyerte a kiválóan akkreditált tehetségpont címet.

Az akkreditációban résztvevő szakértők így méltatták az iskolában folyó tehetséggondozó munkát:

*„A tehetségpont látogatása során egy tudatosan átgondolt és felépített tehetséggondozó folyamatba nyertünk betekintést… Komplexitásuk, tudatos tervező munkájuk, adaptív pedagógiai szemléletük és feladat iránti elkötelezettségük példaértékű.”*

A tehetségpont működtetését, tehetségműhelyek indítását három évvel ezelőtt kezdte el nevelőtestületünk néhány tagja. Azóta egyre több pedagógus és tanuló dolgozik együtt, minden évben növekszik a műhelyek száma és a benne tevékenykedő tanulók létszáma is.

Jelenlegi tehetségműhelyfoglalkozásaink:

* Játék a matek 3. évfolyam
* Játék a matek 4. évfolyam
* MATEH tehetségműhely 5. évfolyam
* MATEH tehetségműhely 6. évfolyam
* MATEH tehetségműhely 7. évfolyam
* N-Joy and Share angol nyelvi tehetségműhely 5. évfolyam
* N-Joy and Share angol nyelvi tehetségműhely 6. évfolyam
* Robotika műhely 4. évfolyam
* Társasjáték szakkör
* Gyorsító program

Köszönjük kollégáink elhivatottságát!

Ebben a tanévben az Emberi Erőforrás Támogatáskezelő által meghirdetett**, "A hazai és határon túli köznevelési intézményekben, iskolai rendszerű szakképzést folytató intézményekben működő komplex tehetséggondozó programok támogatása"**címűpályázati kiírására benyújtott **N-Joy and Share angol nyelvi komplex tehetséggondozó program** (5. évfolyam) című pályázatunk **720 000 Ft** vissza nem térítendő támogatásban részesült. A fenti támogatásból tanulóinknak a nyelvgyakorláshoz szükséges újabb eszközöket tudtunk vásárolni, illetve a lazító, gazdagító programjukat tudjuk majd májusban megvalósítani.

Tóthné Benkő Mónika

műhelyvezető